Oficiālais Vēstnesis L 310 , 03/12/1994 Lpp. 0070 - 0076

Speciālizdevums somu valodā: Nodaļa 15 Sējums 14 Lpp. 0130

Speciālizdevums zviedru valodā: Nodaļa 15 Sējums 14 Lpp. 0130



Komisijas lēmums (1994. gada 24. novembris) par standarta kravas pavadzīmi, kas minēta Padomes Regulā (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās (4/774/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 1. februāra Regulu (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās [1], un jo īpaši tās 42. panta 1. punktu, tā kā standarta kravas pavadzīme, kas noteikta Regulā (EEK) Nr. 259/93, ir sastādīta, pienācīgi ņemot vērā attiecīgos regulas pantus un attiecīgās starptautiskās konvencijas un līgumus, un jo īpaši Ekonomiskās sadarbības un attīstības organizācijas (OECD) darbu; tā kā kravas pavadzīme, kas sastāv no paziņojuma veidlapas un pārvadājuma izsekošanas veidlapas, būtu jāizmanto, lai paziņotu par atkritumu pārvadāšanu un tos izsekotu, un tā būtu jāizmanto kā apglabāšanas un reģenerācijas sertifikāts; tā kā kravas pavadzīme dos iespēju kompetentām iestādēm, ko izraudzījušās dalībvalstis, veikt uzraudzības un kontroles uzdevumus, kas tām uzticēti saskaņā ar Regulu (EEK) Nr. 259/93; tā kā Komisija ir iesniegusi veicamo pasākumu projektu komitejai, kas minēta 18. pantā Padomes Direktīvā 75/442/EEK [2], kurā jaunākie grozījumi izdarīti ar Direktīvu 91/692/EEK [3]; tā kā Komiteja ir izteikusi labvēlīgu atzinumu par pasākumu projektu, ko tai iesniegusi Komisija, IR PIEŅĒMUSI ŠO LĒMUMU. 1. pants Standarta kravas pavadzīmi, kas pievienota šim lēmumam un sastāv no paziņojuma veidlapas un pārvadājuma izsekošanas veidlapas, izmanto paziņošanai par atkritumu pārvadājumiem un to izsekošanai, kā paredzēts Padomes Regulā (EEK) Nr. 259/93, un to izmanto kā apglabāšanas un reģenerācijas sertifikātu. 2. pants Dokumentu, kas minēts 1. pantā, drukā uz pret viltošanu aizsargāta, balta, smitēta papīra, kurš ir derīgs rakstīšanai un kura īpatsvars ir vismaz 40 g/m2. Papīram ir jābūt pietiekami necaurredzamam, lai informācija vienā lapas pusē neietekmētu informācijas lasāmību lapas otrā pusē, un tā stiprībai vajadzētu būt tādai, lai, normāli lietojot, to nevarētu viegli saplēst vai saburzīt. Mērvienība, uz kuru pamatojas tabulas iedaļas, ir viena desmitā daļa collas horizontāli un viena sestā daļā collas vertikāli. Veidlapu izmērs ir 210 x 297 mm ar maksimālo pieļaujamo atkāpi par 5 mm mazāk un 8 mm vairāk. Šie noteikumi neliedz drukāt 1. pantā minēto standarta kravas pavadzīmi, izmantojot valsts vai privātas datu apstrādes sistēmas, ievērojot dalībvalstu pieņemtos nosacījumus, un vajadzības gadījumā uz vienkārša papīra. 3. pants Atkritumu pārvadājuma sērijas numuru, kas jāieraksta kravas pavadzīmes 3. iedaļā, veido sūtītājas valsts kods, kam seko sešciparu numurs. 4. pants Pavadzīmes paraugu pārskata un vajadzības gadījumā labo, ņemot vērā praksē gūto pieredzi. 5. pants Šis lēmums ir piemērojams no sešdesmitās dienas pēc tā paziņošanas. 6. pants Šis lēmums ir adresēts dalībvalstīm. Briselē, 1994. gada 24. novembrī Komisijas vārdā — Komisijas loceklis Yannis Paleokrassas [1] OV L 30, 6.2.1993., 1. lpp. [2] OV L 194, 25.7.1975., 39. lpp. [3] OV L 377, 31.12.1991., 48. lpp. -------------------------------------------------- PIELIKUMS STANDARTA KRAVAS PAVADZĪMES PARAUGS, kas sastādīts, ievērojot 42. pantu Padomes Regulā (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās IEVADS Šī standarta kravas pavadzīme tika sastādīta, lai piemērotu noteikumus, ko paredz Padomes Regula (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās. To darīs pieejamu kompetentām iestādēm, ko izraudzījušās dalībvalstis, ievērojot iepriekš minētās regulas 38. pantu, lai tās varētu īstenot atbilstošu atkritumu pārvadājumu uzraudzības un kontroles kārtību. Informācija, ko satur šis dokuments, dos kompetentām iestādēm iespēju būt informētām par veikto atkritumu pārvadājumu iedabu un to galamērķi (apglabāšanu vai reģenerāciju). Tādējādi tās būs spējīgas veikt nepieciešamos pasākumus, lai aizsargātu cilvēku veselību un vidi. +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------